A mi això d'anar amb tren m'agrada. Trobo que et permet moure't molt millor que l'autobús o l'avió. Llàstima que no tinguem un sistema més bo. Difícilment podrem anar cap a un món sostenible si al final ens surt més a compte (per barato i per ràpid) anar amb cotxe particular. Ens queixem de la manca d'inversions i és certa. Però quan hi havia recursos (perquè és cert que en una època n'hi va haver) els nostres governants no protestaven per crear un AVE que ens connectés amb França, encara que fos per a una minoria, amb uns diners que haurien anat molt bé per a una majoria de ciutadans invertint en les xarxes de rodalies i desdoblant línies d'una sola via.